เหรียญ60ปีฉลองราชาภิเษก
รมช.คลังแถลงข่าวจัดทำเหรียญ 60 ปี ราชาภิเษกสมรส กรมธนารักษ์ผลิตตามจำนวนที่จองเปิดรับตั้งแต่18พ.ย.-20ธ.ค.นี้&nbsp;
17 พ.ย. 2553

รมช.คลังแถลงข่าวจัดทำเหรียญ 60 ปี ราชาภิเษกสมรส กรมธนารักษ์ผลิตตามจำนวนที่จองเปิดรับตั้งแต่18พ.ย.-20ธ.ค.นี้ 
ที่ห้องประชุมกรมธนารักษ์ นายมั่น พัธโนทัย รัฐมนตรีช่วยว่าการกระทรวงการคลัง แถลงข่าวการจัดทำเหรียญที่ระลึก 60 ปี ราชาภิเษกสมรส เนื่องในโอกาสมหามงคล 60 ปี ราชาภิเษกสมรส ของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เพื่อน้อมรำลึกในพระมหากรุณาธิคุณที่ทั้ง 2 พระองค์ทรงมีต่อพสกนิกรชาวไทย
ทั้งนี้ กรมธนารักษ์จะผลิตตามจำนวนที่สั่งจองเท่านั้น ซึ่งจะเปิดรับจองตั้งแต่วันที่ 18 พ.ย.-20 ธ.ค.2553 
สามารถสั่งจองได้ที่หน่วยงานของกรมธนารักษ์ ธนาคารออมสิน ธนาคารกรุงไทย ธนาคารไทยพาณิชย์ ธนาคารกรุงเทพ และธนาคารกสิกรไทย ทั่วประเทศ